CELEX: 62010TN0038
Language: lt
Date: 2010-01-26 00:00:00
Title: Byla T-38/10 P: 2010 m. sausio 26 d. Luigi Marcuccio pateiktas apeliacinis skundas dėl 2009 m. lapkričio 10 d. Tarnautojų teismo nutarties byloje F-70/07 Marcuccio prieš Komisiją

27.3.2010   
            
            
               LT
            
            
               Europos Sąjungos oficialusis leidinys
            
            
               C 80/43
            
         2010 m. sausio 26 d. Luigi Marcuccio pateiktas apeliacinis skundas dėl 2009 m. lapkričio 10 d. Tarnautojų teismo nutarties byloje F-70/07 Marcuccio prieš Komisiją
   
   (Byla T-38/10 P)
   2010/C 80/68
   Proceso kalba: italų
   
      Šalys
   
   
      Apeliantė: Luigi Marcuccio (Trikazė, Italija), atstovaujamas advokato G. Cipressa
   
      Kita proceso šalis: Europos Komisija
   
      Apelianto reikalavimai
   
   
               —
            
            
               Bet kuriuo atveju panaikinti visą be išimčių skundžiamą nutartį.
            
         
               —
            
            
               Pripažinti, kad ieškinys pirmojoje instancijoje, dėl kurio buvo priimta skundžiama nutartis, buvo be išimčių priimtinas.
            
         
               —
            
            
               Pripažinti visus be išimčių pirmajai instancijai pateiktus reikalavimus.
            
         
               —
            
            
               Nurodyti atsakovei atlyginti ieškovui visas išlaidas, patirtas tiek pirmojoje instancijoje, tiek susijusias su šiuo apeliaciniu skundu.
            
         
               —
            
            
               Arba grąžinti šią bylą kitos sudėties Tarnautojų teismui, kad šis dar kartą priimtų sprendimą šioje byloje.
            
         
      Apeliacinio skundo pagrindai ir pagrindiniai argumentai
   
   Šis apeliacinis skundas pateiktas dėl 2009 m. lapkričio 10 d. Tarnautojų teismo nutarties. Šia nutartimi kaip akivaizdžiai nepriimtini buvo atmesti pirmasis, antrasis, trečiasis ir šeštasis reikalavimai, išdėstyti ieškinyje dėl nurodymo Komisijai atlyginti ieškovo tariamai patirtą žalą dėl minėtos institucijos atsisakymo atlyginti bylinėjimosi išlaidas, tariamai patirtas byloje T-176/04, Marcuccio prieš Komisiją.
   Grįsdamas šiuos reikalavimus ieškovas nurodo klaidingą prašymo sąvokos Pareigūnų tarnybos nuostatų 90 ir 91 straipsnių prasme išaiškinimą ir taikymą, nemotyvuotą ir nelogišką neatsižvelgimą į su tuo susijusią teismų praktiką, pareigos neatsižvelgti į pavėluotai pateiktą atsiliepimą į ieškinį nesilaikymą, procedūros dėl akto „prašymas dėl pripažinimo, kad nereikia priimti sprendimo“ priėmimo trūkumus ir Europos žmogaus teisių konvencijos 6 straipsnio bei Europos Sąjungos pagrindinių teisių chartijos 47 straipsnio pažeidimą.